El Greco a la propera tertúlia d’art – Biblioteca Montserrat Roig – Sant Feliu de Llobregat\nEl Greco a la propera tertúlia d’art\nDimarts 12 d’abril a les 19 h\nEn la propera tertúlia d’art parlarem sobre un dels millors pintors espanyols de tots els temps: El Greco.\nEl cavaller de la mà al pit\nDomenikos Theotokopoulos (1541-1614), conegut com El Greco va nèixer a Càndia, actual Iráklion, capital de Creta (que en aquell moment era possessió de la Sereníssima República de Venècia), gairebé no se sap res ni dels pares ni de la seva família. Domenikos va estudiar pintura a la seva illa natal i es va convertir en pintor d’icones, però gairebé cap de les seves pintures de joventut ha sobreviscut. Estaven, probablement, pintades en l’antic estil bizantí vigent en la Creta d’aquells temps. Algunes reminiscències d’aquest estil són evidents en els seus treballs posteriors.\nEl Greco va demostrar ser un home culte i de gran erudició, que en la seva joventut devia haver llegit els clàssics i els contemporanis i haver estudiat l’arquitectura, l’orfebreria, l’escultura i la pintura dels grans mestres. Recentment es va identificar un dels seus treballs a l’església de Koimesis tis Theotokou, a Siros, fet que prova que ja al seu país natal era considerat un mestre.\nCap el 1566 es va traslladar a Venècia, on potser va treballar en el taller de Ticià i, sens dubte, hagué de conèixer pintors com Tintoretto, el Veronès i Bassano, igual com l’obra dels pintors manieristes del centre d’Itàlia (Domenichino, Parmigianino, etc.). El Greco fou deixeble de Ticià i Tintoretto dos dels grans mestres de l’Alt Renaixement. Després el pintor va abandonar Venècia per a encaminar-se a Roma.\nEl 1570 va arribar a Roma, ciutat on romandria sis anys. Allà rebria dos importants dons: la influència de l’escultura de Miquel Àngel i el seu sobrenom (Il Greco, “El Greco”) pel qual passaria a la història. D’aquest període són els profunds estudis del Greco sobre l’arquitectura romana, que va utilitzar per a donar estabilitat als seus quadres inserint-hi sovint edificis i estructures del Renaixement.\nDurant la seva estada a Roma, Domenikos va conèixer diversos prelats molt importants de l’Església toledana, que el van convèncer de traslladar-se a Castella.\nEl 1576 l’artista va abandonar, doncs, la ciutat romana i, després d’una curta estada a Malta, va arribar a Toledo la primavera de 1577. Va ser el moment de les seves obres de maduresa. Els primers encàrrecs van arribar immediatament, alhora que els colors i les relacions de les seves pintures començaven a distanciar-se de l’estil italià.\nAquest gir cap a un estil personal, diferenciat dels dels seus mestres, comença a tenyir el treball del Greco a partir d’aquí. Utilitza colors menys convencionals, agrupaments més heterodoxos de personatges i proporcions anatòmiques úniques. Encara que el Greco va tractar d’obtenir el suport del rei Felip II, les peculiaritats estilístiques del pintor no van ser del grat del monarca, que mai li va brindar el seu mecenatge.\nA partir de la conclusió el 1586 d’una de les seves obres cimeres, L’enterrament del comte d’Orgaz, el Greco es va convertir en el màxim mestre de la península. Mostra ja la típica elongació longitudinal de les figures, així com el seu horror vacui (“por al buit”), característiques ambdues que es farien més i més acusades en les seves obres a mesura que el Greco envellia. Aquests trets (encara que no tan exagerats) provenien del manierisme, que va persistir en el treball del Greco encara que havia estat abandonat per la pintura internacional alguns anys abans. Els colors manieristes, molt intensos i il·luminats per llums fantasmals, són aquí constituents essencials de la peça.\nLa intensa i personal visió de l’artista arrelava en la seva espiritualitat altament conreada. Els seus llenços tenen una profunda atmosfera mística que els emparenta amb els escrits dels seus contemporanis santa Teresa de Jesús i sant Joan de la Creu, encara que no hi ha proves que el Greco els hagués conegut personalment.\nCom a home ric que posseïa una gran casa a Toledo (havia llogat la mansió del marquès de Villena, avui Museu del Greco) i era cèlebre, Domenikos es feia amb intel·lectuals d’elit i nobles poderosos de la cort. Un contemporani el va definir com un “home d’hàbits i idees excèntrics, tremenda determinació, extraordinària reticència i extrema devoció”. Per aquestes o altres característiques, va ser una veu respectada i un home celebrat.\nA partir de 1590, les pintures del Greco comencen a carregar-se d’una febril intensitat. La formació humanística del Greco s’evidencia en les obres d’aquest últim període, que inclouen personatges de la mitologia grecollatina o de la Bíblia. Totes mostren la dedicació de l’artista, en els seus darrers anys, a temes repetits, i també el coneixement profund que tenia de la cultura del seu temps.\nEl Greco va morir el 7 d’abril de 1614 a Toledo. Moltes de les seves obres (signades sempre en grec) es conserven al Museu del Prado, tot i que també n’hi ha a Barcelona (Museu Nacional d’Art de Catalunya) i a Sitges (Museu Cau Ferrat).\nPocs anys després de la seva mort, i durant segles, el Greco va ser oblidat o almenys considerat autor de segona fila. No fou fins a final del segle XIX que alguns artistes catalans modernistes (entre els quals, en primer lloc, Santiago Rusiñol) el van redescobrir a París i en compraren alguns quadres. Poc després, segurament amb motiu del trasllat de Rusiñol a Aranjuez per motius de salut, primer la ciutat de Toledo i després tot l’Estat van també reivindicar el Greco i, amb altres elements, el convertiren en un dels referents del nacionalisme espanyol.


Lev Trockij: Vers una nova Internacional de la joventut (1935)\nVERS UNA NOVA INTERNACIONAL DE LA JOVENTUT\nprimavera de 1935\nLletra de L. Trockij al Secretariat Internacional de la Lliga Comunista.\nversió catalana feta per Alejo Martínez – alejomp@lycos.es - des de: http://www.marxists.org/espanol/trotsky/ceip/escritos/Libro4/ContextHelp.htm.\nTambé disponible en formats .doc i .pdf.\nL’actual discussió en el Buró d’Estocolm és de gran importància per al desenvolupament de la nostra organització juvenil. Atès que el representant del SAP es veu obligat a signar la declaració del nostre delegat, la situació sembla força favorable. Per tal d’obtenir els resultats desitjats, cal avançar fins al final sense fer la més mínima concessió. Totes les nostres seccions juvenils haurien de declarar que es neguen categòricament a col·laborar amb el Mot Dag, que, dit siga de pas, no permeté que el nostre delegat assistís a les trobades i participés en la vida de la seua organització.\nSi els suecs accepten retirar-li el mandat a Mot Dag i ser representats directament, de moment no podrem fer una altra cosa que insistir en la nostra proposta de reorganitzar el Buró d’Estocolm de forma més equitativa. O siga, organitzar-lo d’acord amb l’actual correlació de forces, amb un buró constituït per cinc delegats (SI, França, Holanda, el SAP i Suècia).\nTal solució, inclús si triomfés, cosa no és completament segura, seria només un pas, atès que el futur de l’organització juvenil internacional es troba estretament lligat al desenvolupament de la Quarta Internacional.\nLa Carta oberta pro Quarta Internacional, quan haja estat signada, serà enviada, lògicament, al Buró d’Estocolm, o més precisament al buró que es constituirà demà.\nDesprés de la creació del Buró pro Quarta Internacional, la joventut es reagruparà, naturalment, d’acord amb la seua posició política: a favor o en contra de la Quarta Internacional.\nLa proposta del camarada Held, de crear un secretariat provisional a París i convocar a una conferència internacional juvenil d’emergència, haurà de subordinar-se al progrés del treball anteriorment mencionat. Si fos possible cridar a una conferència de la Quarta Internacional en poc de temps, seria apropiat convocar, al mateix temps i en el mateix lloc, a una conferència de la joventut. Les raons són òbvies. Si no és així, caldria considerar la convocatòria d’una conferència de la joventut, independent, d’acord amb els recursos materials, tècnics i la resta de.\nDe totes maneres, si el Buró d’Estocolm es divideix definitivament, cosa que és molt possible, el SI, d’acord amb la joventut, haurà de garantir un secretariat provisional a París.


Més de 50.000 fotografies a Instagram amb l'etiqueta #Besalú - Ràdio Olot\namb Ràdio Olot 3:51\nMés de 50.000 fotografies a Instagram amb l'etiqueta #Besalú\nBesalú ha començat a treballar amb municipis propers per complementar la seva oferta turística. El poble continua sent un formiguer de turistes catalans i espanyols però també hi destaca un visitant d’origen jueu que es manté. Només una dada per saber la popularitat del municipi: a Instagram hi ha gairebé 50.000 fotos penjades amb l’etiqueta #Besalú.\nPer Setmana Santa, Besalú ha tornat a ser un formiguer de visitants i molts d’ells no s’han estat de penjar les seves fotos a xarxes com l’Instagram. El pont de Besalú és una instantània/símbol de la Garrotxa però també de Girona i Catalunya. Precisament, a principis d’any es va presentar l’estudi universitari ‘Geografies del Souvenir’ que va dedicar-se a analitzar quin record s’enduien els turistes de la demarcació. Entre les més repetides hi havia, precisament, el pont de Besalú. Amb aquesta etiqueta a Instagram hi ha 50.000 fotografies penjades. Tot i això, la primera tinent d’alcalde Fina Surina nega que tinguin visitants ‘express’ que venen a fer la foto i se’n van. Sí que admet que ha passat el ‘boom’ del sector rus i ara es consolida el turisme estatal i el jueu es manté.\nVisitants al Pont de Besalú un cap de setmana de març (Jordi Altesa)\nBesalú és un motor turístic però també té limitacions sobretot donades per la seva superfície: 4 quilòmetres quadrats. Per aquest motiu, per tal de suplir aquestes carències, han començat a compartir iniciatives de difusió a municipis de l’entorn com Maià, Sant Ferriol i Beuda. Precisament, amb aquest últim han començat a compartir ja experiències i iniciatives.\nA banda dels atractius que ja té per sí Besalú, al llarg de l’any es fan activitats com el Besalú Medieval, el Ciutat Jueva, la Fira de la Ratafia o la dels forjadors i artistes del ferro.\n219 queries in 0,568 seconds.


Vacances a la Vall d’Aran | pedalsicamins\nCategory Vacances a la Vall d’Aran\nTots els articles de la Vall d’Aran\nag. 5 2012\nEscalfant les vacances\nPrimer dia d’estada a la Vall d’Aran, i ja es lleva amb un temps d’aquella manera, és a dir, en plan que vol sortir el sol però està massa tapat, però que tampoc sembla que hagi de ploure gaire aviat. Per tant, arribat aquest moment de dubte decideixo que sembla que no plourà aviat i em vesteixo amb el culotte d’hivern (per si de cas), i el maillot d’estiu, però porto el d’hivern a la motxilla, no fós que el necessités. Surto en direcció Viella, pujo per Gausac i enfilo cap a la Bassa d’Oles, una d’aquelles pujades que no ténen el nom d’altres, però que també té la seva duresa, amb un percentatge promig del 7% des de baix a Viella.\nArribo al cim i aprofito per descansar uns instants i beure aigua, començo a baixar per agafar la desviació cap a Plan Batalhèr i Es Bòrdes. D’allà contemplo l’opció de pujar fins a Artiga de Lin, però tinc ganes de pedalar i sumar quilòmetres, i decideixo baixar fins a la N-230 i posar direcció a Bossòst i m’arribo fins a Les, però allà el temps fa el canvi previst però no desitjat, es posa a ploure, busco un lloc ón fer mitja volta i tornar al camping. Entre Les i Bossòst no plou amb tanta intensitat (tampoc ha arribat a caure un dilubi, no us penseu) però si que amb la pluja surt el sol, i es nota una sensació de xafogor amb la qual costa pedalar. Després ja tan sols cauen algunes gotes, i per res destorba el ritme, i aconsegueixo arribar al camping amb uns respectables 58 km a 24,5 km/h. Per fer un escalfament, tampoc està tan malament.\nAra queda esperar el dia apropiat, que els estels s’alinïin correctament, i atacar allò que va quedar pendent de l’any passat: pujar a Superbagnères, superant primer Eth Portilhon.\nPodeu veure el perfil GPS aquí.\nBy pedalsicamins • Posted in Blog Pedal, Vacances 2012, Vacances a la Vall d'Aran\t• Etiquetat Cicloturisme, Vall d'Aran, Viella


Josep Maria Roigé, Miquel Vendrell i Núria Giné renuncien a l'acta de regidor - Balaguer Televisió\nGuifré Ricart, Laia Vilardell i Mireia Planes agafen el relleu del grup municipal\nEl cap de llista de Junts per Balaguer, Josep Maria Roigé, ha renunciat aquest divendres a l’acta de regidor després dels resultats de les passades eleccions municipals. Miquel Vendrell i Núria Giné també han pres la mateixa decisió i tots tres han presentat aquest matí la seva renúncia a davant la Junta Electoral.\nLa decisió l’han pres després d’uns dies de reflexió i d’anàlisi dels resultats electorals en que la formació només va aconseguir tres regidors.\nRoigé també ha analitzat els possibles factors que han pogut influir en els resultats de la formació del passat diumenge.\nRoigé, acompanyat d’altres membres de la candidatura, ha agraït als 1.247 balaguerins i balaguerines que els van fer confiança i ha felicitat a totes les forces polítiques que es van presentar a les eleccions pel resultat obtingut i especialment a Esquerra pel seu triomf electoral.\nAmb aquestes renúncies, agafen el lideratge del grup municipal Guifré Ricart, Laia Vilardell i Mireya Planes.\nPer començar haurien d’haver escoltat el poble i ser més ambiciosos en el projecte de ciutat, i estar oberts a uns pressupostos participatius elaborats per la ciutadania.\nAquest ha estat el principal factor que ha fet perdre representació a la formació política de Junts per Balaguer


Núria Carmona | Olga Barbero\nLa Núria, tècnica de Clubs Claror, us explica com podeu incorporar el Pilates a la vostra rutina esportiva i millorar el vostre rendiment.\nEls esportistes tendim a acumular desequilibris musculars.\nAixí en el cas dels runners, a causa dels moviments repetitius, a l’estrès que pateixen les articulacions, i a les compensacions que busca el cos per estabilitzar-nos quan apareix la famosa fatiga.\nO en esports com el tennis, pàdel, golf, hoquei, entre altres, que són esports unilaterals, on es treballa a favor d'un costat del cos. Si tenim un múscul feble, el cos trobarà la forma de compensar-lo, el que provocarà lesions per un ús excessiu.\nI aquí entra el Pilates. A continuació us mostrarem una sèrie d'exercicis on podeu millorar l'estabilització lumbopèlvica i la correcció postural.\nAquest primer exercici serveix per estabilitzar el maluc. Està comprovat que una debilitat en aquesta zona de la musculatura, provoca problemes futurs en genolls i turmells.\nEl més important és estabilitzar aquesta pelvis i que es mantingui paral·lela al terra. Continua mantenint els glutis, isquiotibials i faixa abdominal activats.\nUn combo d'squat més rotació de la dorsal, però li afegim un implement del foam roller perquè treballis més l'equilibri. En aquest tercer exercici els objectius seran: mantenir l'estabilització lumbopèlvica, el genoll i turmell alineats, i una bona activació de la cadena posterior. Vigila en tot moment de mantenir faixa abdominal i glutis activats.\nUs animo a provar-ho, i si en voleu més, us esperem a la classe de Pilates.\nConsulta els horaris de Pilates dels nostres clubs:\nSi vols conèixer altres activitats que t'ajudaran a reforçar la teva zona lumbopèlvica, mira aquests vídeos:\nAquamat: Força, resistència i equilibri a l'aigua\nEntrenadora de gimnàstica artística femenina, instructora de pilates, També sóc especialista en Pre i Post-part, instructora d’hipopressius i de Totalbarre.\n58 minuts 53 segons ago.


F.E. Atlètic V. "A" - Rapitenca "A"\nSi en el partit de la primera volta no ens ho va semblar, en la tornada va mostrar tot el seu potencial i va dur a terme el millor partit que li hem vist aquesta temporada a un equip visitant. A més, sense voler desmerèixer les seves virtuts, els del Delta van saber aprofitar algunes errades locals puntuals per obrir forat i situar el marcador en un clar 0 a 3 al descans.\nLa reflexió al vestidor va girar entorn a no baixar els braços i evitar una derrota dolorosa que malmetés la moral de l’equip, ja prou tocada en aquell moment per les facilitats involuntàries que es van donar. Tanmateix, absències significatives i indisposicions del moment, que feien canviar el plantejament tàctic inicial, condicionaven el desenvolupament del joc provocant que s’anés a remolc en el marcador i disminuint l’eficàcia per la precipitació de les accions. La segona part va ser més igualada amb l’equip rapitenc gestionant la clara avantatge i els locals sense perdre-li la cara al partit. Rés a objectar a la victòria visitant i recalcar la molt bona impressió que van deixar els seus jugadors. El seu ventall de joc és ampli i disposen de prou recursos per endur-se l’ascens a la Divisió d’Honor ja que el Barça no pot pujar en tenir un equip en aquesta categoria.\nEn veure com havia anat el partit de Sant Carles, teníem el convenciment que es podria veure un partit igualat però, a més de fer millor joc que els nostres i tenir una intensitat i actitud excel·lents, les circumstàncies els van posar el marcador molt (excessivament) a favor.\nEn fi, felicitar als nostres jugadors per la seva entrega i al rival pel triomf, i esperar propers partits que ens permetin assegurar una bona classificació final i evitar angúnies de descens.\nAlineació: Marcos i Sergi (porters); Ribas, Marc, Joan M., D. Monte, Oliver, Colo, Edgar, Nabil, Pedragosa, Joan F., Marcel, Arjona, Oscar, Pareja, Guillem i Pau.\nProper partit, derbi comarcal; juguem a Sitges contra el BLANCA SUBUR, C.F. A, el dissabte 23 a les 6 de la tarda.


CRIA DE TRUITES AMB EXEMPLARS EXTRETS DEL TERRITORI – Pirineus TV\nCRIA DE TRUITES AMB EXEMPLARS EXTRETS DEL TERRITORI\nEls Agents Forestals han agafat truites de riu dels rescats que s’està fent a les centrals hidroelèctriques durant aquests dies per provar de reproduir-les en captivitat als canals d’alevinatge de Llavorsí i Escaló. Es tracta d’un projecte nou en el qual es vol reproduir exemplars extrets del territori.\nEnguany la idea és agafar 50 reproductors mascles i 50 femelles. L’any passat es va fer una petita prova amb 4 o 5 truites i va funcionar molt bé, per això ara es vol ampliar a més exemplars.\nPer cada quilo de truita surten uns 1500 ous i es calcula que des de la posta dels ous fins reintroduir l’aleví al riu passarà un any.\nLes centrals hidroelèctriques aprofiten els mesos de setembre i octubre, quan hi ha menys aigua al riu, per fer els treballs de manteniment, això també implica el rescat de peixos que s’hi colen. Les hidroelèctriques contracten empreses per fer el rescat de truites i els Agents Forestals en fan el seguiment i control. Aquests dies s’ha fet el rescat a La cambra d’aigües de Molinos i la central de La Plana de Mont-rós a la Vall Fosca i la de La Pobla de Segur.\nParlen al vídeo: JOSEP MARIA PUIGARNAU, AGENT MAJOR DE FAUNA


Scrapejant: AGENDA CREATIVA 15\nI com ja vaig anunciar ahir, aquí teniu una nova entrada de l'agenda, la setmana de Nadal.\nFons fet amb Neocolors i un tros de paper decorat retallat.\nSegell de Lora Bailora estampat en diferents tons de blau i una enganxina.\nDues tires de washi-tape.\nSegells de Estrelles de colors (tió) i Tiny-tan (el text).\nSegells de Gigi et Moi (Bon Nadal) i Paper Smoches (Pare Noel).\nSegells de Sweet Moma (estrelles i cors), Estrelles de colors (canelons), Lora Bailora (momentos en familia) i Gigi et Moi (Sant Esteve).\nFons amb plantilla de Dutch Doobadoo i alfabet de Doodlebug.\nBé, ara sembla que anem per bon camí a l'hora de posar-nos al dia. A veure si no surt cap entrebanc i continuem així...\nEtiquetes de comentaris: agenda creativa, Nadal\nMontse 22 de gener de 2016 a les 21:01\nAish... que no em dones temps ni a comentar les entrades, jejeje... així m'agrada! que siguis productiva!! tot el que no ho sóc jo si més no, jejeje. M'encanta la pàgina anterior (bé... aquesta també que ara he quedat molt malament!) però m'he enamorat d'aquell cavallet de pintor i el vostre logo molt xulo!!! i d'aquesta... què dir... que el pare Noel és una cucada!!! Un petonàs i a continuar amb l'agenda que està quedant fantàstica!\nRosa 22 de gener de 2016 a les 21:29\nDoncs prepara't perque hi ha un allau d'entrades fins a posar-me al dia. A veure si ho aconsegueixo amb l'agenda d'aquí a final de mes i després ja torno a l'entrada setmanal com abans i no us saturo tant!. La veritat és que lo de l'agenda ho he anat fent poc a poc però se m'havia anat acumulant sense publicar-ho. I sí, aquest Pare Noel és moníssim i al mateix set hi ha un ren també molt graciós. Petonets i bon cap de setmana!


El Barça amenaça una irregular Santboiana en el derbi català més igualat dels darrers anys |\n4 març 2016 4 març 2016 RugbyCat 0 Comment DH, FCB, General, UES\nDiumenge a les 12 del migdia, el rugby català tornarà a gaudir del millor partit que poden oferir dos equips del principat. Santboiana i Barça s’han citat al Baldiri Aleu en el derbi català de la Divisió d’Honor més igualat dels darrers temps. En el que serà l’enfrontament 270 entre tots dos equips, els barcelonins amenacen amb trencar els bons registres dels de Michael Broad a casa, on tan sols han perdut dos enfrontaments.\nLa Santboiana, però, afronta aquest duel en una situació delicada. Després de caure amb claredat al Pepe Rojo contra el Quesos Entrepinares, els del Llobregat es troben en quarta posició, a 7 punts de la segona plaça que ostenta el CR El Salvador. Tenint en compte que el VRAC és ja inabastable (té 11 punts més amb dos partits encara per jugar), els de blau han d’intentar acabar segons per plantar-se directament a les semifinals i estalviar-se una eliminatòria.\nEl degà del rugby estatal ha preparat a consciència aquest enfrontament, doncs pot ser un punt d’inflexió per remuntar unes darreres jornades amb resultats negatius. Dels darrers tres partits, la Santboiana n’ha perdut dos, i enguany ha encaixat ja sis derrotes, quan en tota la passada campanya tan sols en va encaixar tres. Tot i que els números són similars pel que fa a assajos rebuts i anotats, les sensacions que desprèn el club del Llobregat no acaben de ser bones, especialment a fora de casa, on el balanç és de 4 triomfs i 4 desfetes.\nLa falta de regularitat està pesant als de Broad, que tenen en quatre victòries consecutives el seu rècord d’aquesta temporada. A més, els del Baldiri estan patint un reguitzell de lesions que els estan frenant. A les baixes de Nil Baró i Alfons Durà de mitjans de desembre, s’hi ha d’afegir la del mig de melé Héctor García, que va malmetre’s el genoll contra el Gernika fa dues jornades.\nEn contrast amb la situació inestable de la Santboiana, diumenge arriba un Barça en plenes facultats. Amb la millor ratxa de la història de l’equip en Divisió d’Honor amb quatre victòries i dos empats en els darrers sis partits, els de Ricardo Martinena tenen la tranquil·litat d’estar virtualment salvats. A 14 punts de la fase de promoció de descens, els culers travessen un moment dolç tant de joc com de resultats, i tan sols han de lamentar la baixa de Delfín Cambiasso per motius personals (a més de les de llarga durada de Francisco Montes).\nLes incorporacions en el mercat d’hivern han donat els seus fruits: el neozelandès Theo Comissaris i l’argentí Francisco Filippi són dos gossos de presa a la tercera línia, complementant-se a la perfecció amb Ivan Gurriere, i el back Joaquín Irirrazával ha encaixat molt bé en el sistema de joc barceloní. Les aportacions dels fitxatges han estat d’efecte immediat, especialment en defensa, àmbit que més ha millorat el Barça en aquesta ratxa, encaixant en els darrers sis partits 17 punts, 10 menys que en la resta de campanya.\nLa progressió des de principis d’any del FC Barcelona s’ha notat també en atac, doncs han sumat 3 bonus ofensius, en comparació amb l’1 que portaven fins el moment, precisament en el duel de la primera volta contra el Sant Boi. L’excel·lent dinàmica de resultats i de joc ha coincidit amb el moment clau de la temporada, doncs els de la capital han derrotat a tres rivals directes per a la salvació en els tres últims partits.\nL’oportunitat que se li presenta al Barça aquest diumenge és, com a mínim, destacable. Sense la pressió d’haver de sumar punts, la il·lusió i les ganes dels blaugranes, sumat al bon joc practicat darrerament, poden posar nerviós a una Santboiana que té la obligació de vèncer a casa. Que ningú s’equivoqui, però, doncs tot i els resultats negatius de les darreres jornades, el degà del rugby català compta amb jugadors de gran talent i amb experiència a la lliga (Afa Tauli, Jaime Chipman, Matenga Baker…) que aporten un “plus” a una plantilla ja de per sí d’enorme qualitat.\nEl que sí és d’esperar és que per primera vegada des que el Barça tornés a la Divisió d’Honor la temporada passada, aquest derbi serà el més igualat. Ja ho avisava el capità blaugrana Gorka Etxeberría en una entrevista per a La Fosbury: “Aquest 2016 ens hem de treure l’espineta de guanyar al Baldiri Aleu”. Diumenge, l’ovalada dictarà sentència.\n← Horaris del cap de setmana del 5 i 6 de març\nMarcadors del cap de setmana del 5 i 6 de març →


BLOC de la Marina Alta: Comunicat del BLOC Jove de la Marina Alta\n[Publicat al Canfali el dissabte 9 de maig de 2009:]\nPer increïble que puga semblar, més enllà de les recepcions oficials, els sopars de gala i el glamour, la cimera francoespanyola de la setmana passada també serví per anunciar alguns acords a què havien arribat els governs francès i espanyol. Un d’aquests compromisos fou el d’«accelerar» el desenvolupament del Corredor Mediterrani per tal que el 2012 puguem anar de Barcelona a Lió en tren. Aquest projecte crearà un eix de comunicacions ferroviàries des d’Andalusia a França, però no per la costa mediterrània, sinó per l’interior de la península, és a dir, per l’eix Sevilla-Madrid-Saragossa-Barcelona-Lió. Si analitzem el traçat podem fer-nos la següent pregunta: on queda aleshores allò de «Corredor Mediterrani»?\nEl problema és el de sempre: La voluntat de Madrid d’erigir-se en nucli central i vertebrador (?) de les comunicacions ferroviàries espanyoles fa que el disseny d’aquestes no puga ser més que radial, és a dir, des del centre i per al centre. Així doncs, el fet que totes les línies d’alta velocitat hagen de passar per la Puerta del Sol ens deixa als de la «perifèria» amb una mà al davant i l’altra al darrere. Aquesta voluntat de centralització l’únic que aconsegueix és posar traves al desenvolupament econòmic del País Valencià i, per tant, negar el propòsit fonamental del Corredor Mediterrani: vertebrar els territoris de la conca mediterrània i connectar-los de manera econòmicament eficaç amb la resta d’Europa.\nEl port de València, el primer port de l’Estat espanyol i del Mediterrani occidental i un dels 10 primers ports europeus, queda parcialment aïllat de bona part de la seua àrea d’influència potencial per culpa d’aquesta voluntat centralitzadora. Els contenidors que arriben diàriament al port de València (i a la resta de ports valencians) han de passar necessàriament per les nostres carreteres, encarint-ne i dificultant-ne el transport (o dit d’altra manera, espantant la inversió), i col·lapsant les nostres comunicacions.\nPerquè la negació per part dels successius governs centrals i de la Generalitat (d’un i altre color, és clar!) d’un dels eixos tradicionals de comunicació de la península Ibèrica (o no ha estat sempre fluid l’intercanvi nord-sud i viceversa en les nostres terres? Què li ho diguen a Jaume I, per exemple!) no només malmet la nostra economia, sinó que també afecta negativament la nostra vida quotidiana. Degut a la inacció d’uns i altres, els valencians i les valencianes hem de veure com la xicoteta franja que separa les muntanyes de l’interior del país i la costa s’omple sense sentit de carreteres i més carreteres, d’asfalt i més asfalt (això a la nostra comarca és més que evident). La falta de voluntat política dels governs central i autonòmic per culminar la vertebració ferroviària del País Valencià ens impedeix anar en tren de Dénia a València i ens força a emprar i pagar l’AP-7 i tot un rosari de calçades secundàries . Tot açò malmet de manera evident la nostra qualitat de vida, i encara més en un moment de crisi econòmica i ambiental, quan la inversió estatal i autonòmica hauria de dirigir-se a mitjans de transport econòmics (i, per tant, públics) i sostenibles, com el ferrocarril.\nPer tot això, des del BLOC JOVE DE LA MARINA ALTA pensem que el projecte de Corredor Mediterrani anunciat pel govern central no respon a les necessitats dels valencians i les valencianes d’un nexe ferroviari d’unió amb la resta del continent europeu i d’un sistema de transport públic, de qualitat i ecològic, que vertebre el País Valencià en la seua totalitat. No ens mereixem menys.\nEtiquetes de comentaris: BLOC JOVE, Marina Alta, tren\nAnònim 21 de maig de 2009, a les 10:57


Els terroristes de Leganés amenaçaren el Govern entrant amb nous atemptats\n01 octubre 2020 13:39\nEl motiu que esgrimien eren les pretensions d'enviar més tropes a Afganistan\nLa cinta de vídeo localitzada al pis de la localitat madrilenya de Leganés en el qual s'immolaren set terroristes era l'anunci que continuarien els atemptats. El motiu que esgrimien era la informació relativa a les pretensions del futur Govern d'enviar més tropes a Afganistan.\nLa Comissaria general de Policia Científica aconseguí reconstruir el missatge, en el qual els terroristes, en nom de «les Companyies de la Mort i Ansar Al Qaeda», anunciaven la seva determinació de prosseguir els atemptats a Espanya «després de comprovar que la situació no ha canviat».\nEl detonador d'aquesta decisió són les informacions que apuntaven que el nou Govern socialista té intenció d'augmentar el contingent a Afganistan, encara que mantingui el seu compromís de retirar les tropes d'Iraq. Els terroristes asseguren que estan disposats a seguir «el camí de la beneïda Jihad i la resistència».\nEn cas de no complir les seves condicions, els terroristes amenacen de continuar les seves accions. «Us matarem en qualsevol lloc i en qualsevol moment. No hi ha diferències entre civils i militars», afegeixen, ja que hi ha innocents que «moren per milers a Afganistan i Iraq».\nLa Policia ha detingut tres marroquins més a la província de Màlaga, dos a la capital i un altre a Coín, per la seva presumpta relació amb la matança de Madrid. Els dos primers són Abdelghafour Abderrazzak i Mohamed El Barrouchi, arrestats a les 19.30 hores de dilluns, mentre que el de Coín fou detingut ahir. Els tres foren arrestats en el decurs d'una àmplia operació que encara continua oberta sota la supervisió del jutge de l'Audiència Nacional Juan del Olmo.


Junyi Apartment hotel Allotjaments : Reservar ara\nProvíncia de Guangdong Província(5303)\nJunyi Apartment hotel Zhongshan : Confirmació immediata i preus baixos per a Junyi Apartment hotel Zhongshan amb Agoda. Situat en el cor de Shiqi District, Junyi Apartment hotel és un lloc ideal des d'on descobrir Zhongshan. Amb aquesta situació a només 1.1 Km del centre de la ciutat i a de l'aeroport, aquest hotel de\nSituat en el cor de Shiqi District, Junyi Apartment hotel és un lloc ideal des d'on descobrir Zhongshan. Amb aquesta situació a només 1.1 Km del centre de la ciutat i a de l'aeroport, aquest hotel de 3.5-estrelles atreu nombrosos viatgers cada any. Els visitants d'aquest hotel, poden gaudir d'anar a les atraccions més importants de la ciutat: Museu de la Ciència Zhongshan, Estadi i Centre d'Esports Zhongshan, Parc Zimaling.\nAprofiti's de la riquesa de serveis i avantatges d'aquest hotel de Zhongshan. Per a la comoditat i comfort dels seus clients, l'hotel ofereix Wi-Fi gratuït en totes les habitacions, servei d'habitacions 24 hores, Zones públiques amb Wi-Fi, aparcament de cotxes, servei d'habitacions.\n100 habitacions que es distribueixen sobre 16 plantes ofereixen una càlida i plaentera escapada i comoditats modernes com ara televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat. A més, l'oci que l'hotel ofereix assegurarà que tengui molt a fer durant el dia. Junyi Apartment hotel és una elecció inteligents per a viatgers a Zhongshan, i ofereix una estada relaxant i sense molèsties.\nNo.8 LianTang East Road,Shiqi District, Shiqi District, Zhongshan, Xina, 528400\nNo.8 LianTang East Road,Shiqi District\nHorari d'entrada des de: 12:00 AM\nGuzhen International Business Hotel Més informació Popular\nGuzhen International Business Hotel, ubicat a Guzhen Town, Zhongshan, és una destinació popular per a viatgers. Tota l'e...\nRiverside Hotel Més informació Popular\nConstruit a l'any 2008, Riverside Hotel és un extra de distinció per a Zhongshan i una el·lecció intel·ligent per als vi...\nZhongshan International YUCCA Hotel Més informació Popular\nBen posicionat a Guzhenzhen, Zhongshan International YUCCA Hotel és un lloc ideal d'inici d'excursions a Zhongshan. A 25...\nHiyet Oriental Hotel Més informació Popular\nPer als viatgers què vulguin captar les imatges i els sons de Zhongshan, Hiyet Oriental Hotel és l'el·lecció perfecta. T...\nLianxing Hotel Més informació\nZhongshan Zilaixuan Hotel Més informació\nZilaixuan Hotel Més informació\nSotel Inn Zhongshan Shiqi Branch Més informació\n7 Days Inn Zhongshan Shiqi Daxin North Railway Station Branch Més informació\nHuidu Hotel Més informació\n7 Days Inn Zhongshan Renmin Hospital Holiday Square Branch Més informació\nGolden Diamond Hotel Zhongshan Més informació\nZhongshan Yihe Grand Hotel Més informació\nJinjiang Inn Zhongshan Hubin Road Més informació\nNew Gao Ya Business Hotel Més informació\n7Days Inn Zhongshan Li He Square Més informació\n7Days Inn Zhongshan Daxin Railway North Station Més informació\nGolden Diamond Hotel Més informació\nJinsa Hotel Més informació\nCity Comfort Inn Zhongshan Lihe Square Walmart Branch Més informació\nDasin Convention Center Hotel Més informació\nHoliday Inn Zhongshan Downtown Més informació\nZhongshan Huahong Hotel Més informació\nYihe Grand Hotel Més informació


Tutten Rømø VI Romo Kirkeby Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Tutten Rømø VI\nAl visitar Romo Kirkeby, vosté es sentirà com a casa a Tutten Rømø VI, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Tutten Rømø VI és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Tutten Rømø VI es reflexa en cada habitació. aire condicionat, calefacció, balcó/terrassa, aparell de televisió, TV satèl•lit/cable són només algunes de les comoditats a la vostra disposició. Durant el dia podeu gaudir de l'atmòsfera relaxant de bany, sauna, solàrium, parc infantil. Gaudeixi d'incomparable serveis i d'una localització de prestigi a Tutten Rømø VI.


Criatures de la nit - Your disco needs you - Time Out Barcelona\ndijous, 24/04/2014 | Clubs, DJ, General\nDiuen que són l’anti-Rita. I no perquè tinguin res en contra de la popular festa que un cop al mes omple la Sala Apolo. Ho són perquè el seu rotllo és molt diferent. A Hagamos la vedette no hi ha transvestits cañís. Mai no hi sonarà Karina o hi veureu a una imitadora d’Isabel Pantoja. Ells són més de Skrillex, Rob Zombie i Marilyn Manson. És una festa pensada per al públic queer més fosc, aquell que es mou en saraus com el Nocturna, el Virus o en les sessions dark del Moog. Dissabte celebren la quarta edició de la seva festa -plena de roba de color negra però també de purpurina- al bar del Generator, l’hotel i hostel del carrer Còrsega.\nAl capdavant d’aquesta sessió hi ha una divertida parella d’amics formada per dues criatures de la nit que es fan dir Noemí del Averno i Jordan Von Dage. Són una perruquera i un maquillador addictes als tatuatges que, farts de no trobar una proposta on s’hi sentissin del tot còmodes, van decidir posar en marxa el seu propi sarau, “molt marica” però amb la música que a ells els agrada i que els costa escoltar en altres llocs, des de Die Antwoord a Porcelain Black però amb concessions, si cal, a Raffaella Carrà o Rihanna.\nEl nom de la festa va sorgir per casualitat l’estiu passat mentre ballaven al Sidecar, i es van estrenar amb èxit al setembre al Demonix de l’Hospitalet. Allà es van fer dues edicions del sarau, la més destacada, la segona: un homenatge a The Rocky Horror Picture Show on es van presentar vestits de Frank N. Furter i de Columbia. El passat mes de març es van traslladar al Generator, on esperen quedar-se molt de temps i repetir una vegada al mes. A cada sessió hi ha actuacions cabareteres, però bastant alternatives.\nAmb ells ja han fet la vedet artistes com la Perlita de Rubí i el Payo Martex i els Synthetic Kingdom, una andrògina parella que es mou en el terreny de l’electropop i que també actuarà aquest cap de setmana. Com és habitual, Von Dage exercirà de mestre de cerimònies i esvalotarà un galliner que també us encantarà si sou dels que no us perdeu cap edició del FEA o assistiu al Festival Gente Joven i us dediqueu a llançar gots al jurat.\n‘Hagamos la vedette’ s’instal·la Generator el dissabte 26 a les 22 h.\nEtiquetes: Generator, Hagamos la vedette, Jordan Von Dage, Moog, Noemí del Averno


Barcelona acollirà la cerimònia inaugural de... - Govern.cat\nquery_builder 10 juliol 2003 09:46\nBarcelona acollirà la cerimònia inaugural de les Jornades Europees del Patrimoni del 2004\nEl Consell d'Europa ho ha confirmat al conseller de Cultura\nBarcelona acollirà l’any 2004 la cerimònia inaugural de les Jornades Europees del Patrimoni, segons ha confirmat José Maria Ballester, director de Cultura i Patrimoni Cultural i Natural del Consell d’Europa, organisme promotor de la iniciativa, al conseller de Cultura de la Generalitat, Jordi Vilajoana. El Consell d’Europa ha escollit l’opció de Barcelona per organitzar l’acte d’inici de les Jornades en resposta a la petició presentada pel conseller Vilajoana que destacava la coincidència amb el Fòrum de les Cultures.\nLa proclamació de Barcelona ha estat acordada en la darrera reunió dels coordinadors nacionals de les Jornades Europees del Patrimoni i serà ratificada pel Comitè Director del Patrimoni Cultural del Consell d’Europa el pròxim mes d’octubre.\nEl Consell d’Europa ha valorat especialment en la seva decisió la implicació de la Generalitat en el desenvolupament de les jornades, juntament amb la coincidència amb la celebració del Fòrum de les Cultures. El Departament de Cultura assumirà la coordinació de la cerimònia inaugural, per mitjà de l’Oficina de Gestió de Monuments.\nLes Jornades Europees del Patrimoni se celebren cada mes de setembre amb l’objectiu de promoure i difondre el patrimoni cultural d’Europa i aconseguir la implicació dels ciutadans en la seva conservació. A Catalunya, les jornades estan organitzades pel Departament de Cultura, amb la col·laboració de l’Associació Catalana de Municipis i Comarques (ACM) i la Federació de Municipis de Catalunya (FMC). La darrera edició de les jornades va comptar amb la participació de 178 municipis, una xifra que va suposar un increment del 37% respecte l’anterior edició.


Conferència “Egipte 1909. El viatge dels Amatller a la Terra dels Faraons”. (Espai Sant Domènec de Tortosa) | terres festival\nConferència “Egipte 1909. El viatge dels Amatller a la Terra dels Faraons”. (Espai Sant Domènec de Tortosa)\nProduïda per B the travel brand en col·laboració amb la Fundació d’Art Hispànic Amatller, l’exposició “Egipte 1909. El viatge dels Amatller a la Terra dels Farafons” podrà visitar-se des de les 18h del dia 3 de setembre a la seu de l’Arxiu Històric Comarcal del Baix Ebre, als Reials Col·legis. Romandrà oberta fins al 30 de setembre.\nEn la conferència intervindran:\n. Christina Guldager Christiansen, responsable del Departament Diogital de l’Institut Amatller d’Art Hispànic\n. Santiago Alcolea Blanch, director de l’Institut Amatller d’Art Hispànic\n. Albert Curto, director de l’Arxiu Històric Comarcal del Baix Ebre


26 equips d'Europa i Canadà converteixen Barcelona en la capital de l'hoquei\nEl RC Polo arriba a la cita amb la condició de favorit\nEl Torneig d'Hoquei de Reis comença a caminar demà a les instal·lacions del Reial Club de Polo de Barcelona amb prop de 500 jugadors\n3 min. Barcelona 06/01/2011 12:40\nEl Torneig d'Hoquei de Reis comença a caminar demà a les instal·lacions del Reial Club de Polo de Barcelona amb 26 equips i prop de 500 jugadors, un esdeveniment de primer ordre que reuneix alguns dels millors conjunts internacionals d'aquest esport, arribats de diversos països d'Europa (Anglaterra, Escòcia, Itàlia, Bèlgica, Holanda i Rússia) o fins i tot del Canadà.\nLa competició, la número 63 i que ja s'ha convertit en tot un referent d'aquest esport i un esdeveniment social a Barcelona durant les festes nadalenques, comença demà, 7 de gener, i es desenvolupa durant tot el cap de setmana en els tres camps d'hoquei del club barceloní, abraçant les categories masculina, femenina i també juvenil.\nEl primer equip masculí del RC Polo arriba a la cita amb la condició de favorit, però amb la pressió afegida de jugar a casa i fer dos anys que no aconsegueix el títol (l'últim data de 2008).\nEl Club de Campo de Madrid es presenta com el principal escull perquè els de Dado Fàbregas tornin a guanyar el seu torneig. Els madrilenys marxen líders invictes a la Lliga de Divisió d'Honor i, a més, són els actuals campions del torneig.\nEl Kelburne escocès també aspira a aconseguir alguna cosa important, mentre que el rendiment de l'equip universitari de British Columbia (Canadà) és una incògnita.\nUna selecció de jugadors de les lligues europees en què militen els espanyols Pepe Borell i Tito Ferran, i el Pedralbes HC, segon equip del club amfitrió, completen el cartell.\nLa competició s'obrirà demà (13.30 hores) amb el duel Pedralbes-Selecció Europea, i no serà fins a les 18 hores quan debuti el Polo, contra els escocesos del Kelburne. L'últim precedent entre tots dos, corresponent a la fase de grups de l'EuroHockey League, va acabar amb empat a dos gols. La primera jornada es completa amb el Club de Campo-University British Columbia a la mateixa hora.\nEn la categoria femenina, les amfitriones també aspiren a retrobar-se amb un títol que se'ls va escapar l'any passat, però que van conquistar el 2008 i 2009.\nCom en el cas dels nois, el seu principal rival serà un altre equip espanyol, en aquest cas la Reial Societat de Sant Sebastià. Les donostiarres també són líders de la Lliga de Divisió d'Honor i ja es van adjudicar el triomf en l'anterior edició del Torneig de Reis.\nPer començar, l'equip que entrena Jordi Alastrue i que compta en les seves files amb una de les millores jugadores espanyoles dels últims temps, Núria Camon, s'estrena divendres contra la selecció italiana (15.30 hores).\nLa jornada femenina l'obren (13 hores) la selecció espanyola sub-18 i un combinat moscovita, i es tanca a les 18 hores amb el partit entre la Reial Societat i el Leuven belga, un altre dels candidats a la victòria.\nEl format de competició del torneig és de lligueta, i cada equip disputarà un total de tres partits. El que obtingui més punts, o tingui millor diferència de gols en cas d'empat a punts, es proclamarà campió.


El Consell es suma a la celebració de la Setmana Internacional de les Persones Sordes - Consell de Mallorca\nnull El Consell es suma a la celebració de la Setmana Internacional de les Persones Sordes\nCelebració de la Setmana Internacional de les Persones Sordes.\nDel 20 al 26 de setembre se celebra la Setmana Internacional de les Persones Sordes i el Consell de Mallorca s’ha sumat a la commemoració amb diferents actes i accions informatives. Avui dematí, la presidenta del Consell, Catalina Cladera, i el president de la Federació d’Associacions de Persones Sordes, Marcos Pons, acompanyats per les vicepresidentes Bel Busquets i Aurora Ribot, la consellera de Presidència, Teresa Suárez, i el conseller de Drets Socials i president de l’Institut Mallorquí d’Afers Socials, Javier de Juan, han penjat una pancarta a la façana del Palau del Consell per commemorar la setmana.\nEl lema proposat per enguany per la Federació Mundial de les Persones Sordes és «Celebrant la prosperitat de la Comunitat Sorda». Amb concordança amb la celebració mundial, cada dia de la setmana estarà dedicat a un tema concret: educació, diversitat, interseccionalitat, art i cultura, drets humans, llengües de signes, història i lideratge, mostrant la feina que la Institució els hi presta envers aquests temes. Els dies 23 i 25, "Dia Internacional de les Llengües de Signes" i "Dia internacional de les Persones Sordes" respectivament, són les dues jornades més rellevants de la setmana.\nEl Consell de Mallorca fa 19 anys que compta amb el Servei d’Interpretació de Llengua de Signes, que depèn del Departament de Presidència, donant suport a les persones amb discapacitats auditives. Per una banda, fa accessible tota la comunicació institucional del Consell, i per l’altra, a través de l’IMAS, ofereix un servei d’acompanyament per a les persones sordes perquè puguin fer gestions administratives, mèdiques, judicials, etc., sense dificultats comunicatives. També s'ofereix suport als mitjans de comunicació i a altres organismes per interpretar conferències, cursos, entrevistes.\nEl Servei d’Interpretació de Llengua de Signes ajuda cada any a 130 persones amb discapacitat auditiva i duu a terme 2.000 serveis que faciliten el dia a dia d’aquest col•lectiu.


Castelló promou un conveni amb els agents immobiliaris per a reforçar la Borsa de Lloguer Municipal | Notícies Dígitals\n25/04/2022 agents inmobiliaris, castello, conveni\nL’Ajuntament de Castelló ha subscrit un conveni amb el Col·legi d’Agents Immobiliaris per a reforçar la promoció de la Borsa de Lloguer Municipal. La Regidoria ja va impulsar en 2021 una sèrie d’incentius per als propietaris que cediren habitatges a preus assequibles i va canviar les bases reguladores per a dinamitzar la Borsa.\n“El nostre objectiu amb la Borsa de Lloguer Municipal és facilitar lloguers assequibles i frenar la pujada en el preu del lloguer. El Col·legi d’Agents Immobiliaris ens ajudarà a realitzar contracte entre arrrendatari i arrendador i dur a terme un seguiment d’aquest. Una novetat amb la qual volem potenciar encara la Borsa de Lloguer Municipal”, ha destacat la regidora d’Habitatge,María Jesús Garrido.\nEl funcionament de la bossa referida implica la inscripció de l’habitatge en aquesta, una vegada inscrita, l’Oficina Municipal d’Habitatge planteja la corresponent proposta de persona arrendatària, i una vegada hi ha acord entre les dues parts es procedeix a la signatura del contracte. Amb el conveni, l’Ajuntament recorre als serveis del Col·legi d’Agents Immobiliaris per a garantir els drets i interessos de la persona titular de l’habitatge i la demandant d’habitatge, i facilitar la tramitació dels contractes d’arrendament, l’Oficina Municipal d’Habitatge.\nEls propietaris que cedisquen un habitatge a la Borsa rebran 1.500 euros anuals d’incentiu més ajudes per a realitzar obres a l’interior. La Regidoria d’Habitatge subratlla que la Borsa de Lloguer Municipal forma part de les actuacions que promou per a ampliar el parc públic d’habitatge i *incremantar als lloguers a preus raonables.\n← CSIF reclama al Consell que defineixi els terminis per a la centralització del servei d’emergències sanitàries a València\nAcords adoptats pel Ple del Consell Social número 110 de l’UJI →


Antoni Miralda - Es Baluard Museu\nEs Baluard Museu > Colección > Artistas > Antoni Miralda\nArtista multidisciplinari que viu entre Miami i Barcelona, després d’haver residit anteriorment a París i a Nova York. Autor de dibuixos, fotografies, pel·lícules, muntatges fotogràfics, escultures-monument, instal·lacions o intervencions públiques, les seves primeres obres dels anys seixanta es converteixen en al·legats pacifistes, paròdies de les mitologies sobre la violència a través d’elements com els soldats de plom, amb l’objectiu de denunciar l’atmosfera asfixiant que va haver de viure quan el reclutà l’exèrcit espanyol. No obstant això, i arran de la seva relació amb la gastrònoma Montse Guillén, gairebé tota la seva trajectòria artística s’ha centrat en la investigació de l’art efímer de l’alimentació i la creació del projecte FoodCulturaMuseum el 2003, un gran arxiu relacionat amb el menjar.\nArtista sense prejudicis, agosarat, sense por a moure’s per temes espinosos, el concepte de l’obra com a procés té una gran importància en la seva trajectòria. Molts dels seus projectes només existeixen documentats en fotografies, vídeos i pel·lícules. Defensa la cultura de masses enfront de l’alta cultura i s’interessa especialment per l’espectacle de la cultura de masses.\nMuseus i centres d’art de tot el món han exposat la seva obra i acollit els seus projectes: Institute of Contemporary Arts, Londres (1966), Musée d’art moderne, París (1969), Museum of Contemporary Crafts, Nova York, (1972), Centre Pompidou, París (1975), Documenta 6, Kassel (1977), Palazzo Grassi, Venècia (1978), Museo del Barrio, Nova York (1984), Fundació Joan Miró, Barcelona (1988), 44 Biennal de Venècia, Pavelló d’Espanya (1990), Centre de Cultura “Sa Nostra”, Palma (1994), Fundació “la Caixa”, Barcelona (1995), Institut Valencià d’Art Modern, València (1996), Museu d’Art Contemporani de Barcelona (1996), Art Basel Miami Beach (2003), Museo de Bellas Artes de Caracas (2004), 27 Biennal de São Paulo (2006), Artium de Álava, Vitòria (2008), Es Baluard Museu d’Art Modern i Contemporani de Palma (2009), Museo Nacional Centro de Arte Reina Sofía, Madrid (2010), entre d’altres. Es troba representat a les col·leccions del Museu d’Art Contemporani de Barcelona, la Collection Centre national des arts plastiques-Ministère de la culture et de la communication, París, el Museo Nacional Centro de Arte Reina Sofía, Madrid, i Artium de Álava, Vitòria, entre d’altres.


El deslleti del cadell de gos: sis preguntes amb resposta | Consumer\nEl deslleti del cadell de gos: sis preguntes amb resposta\nEl deslleti del ca ocorre entre les tres i les vuit setmanes de vida, ha de ser gradual i acompanyar-se de menjar nutritiu en papilla\nData de publicació: Divendres, 13deMarçde2015\nImatge: Mário Dias\nEl deslleti del gos és el pas gradual de la seva alimentació amb llet materna al menjar de cadell. Aquesta important etapa de la vida canina comença sobre les tres setmanes d’edat i ha de perllongar-se fins a les vuit setmanes, perquè l’animal creixi fort i es converteixi en un gos adult sa i equilibrat. Aquest article respon a sis importants preguntes sobre el deslleti del cadell de gos: què és, quan comença, com acabar-ho, com preparar la papilla de transició, com triar els primers aliments i com vigilar a la ventrada per assegurar-se que tots mengen el que necessiten.\n1. Què és el deslleti dels cadells de gos?\nEl deslleti del cadell de gos és el procés gradual durant el qual la cria canina lactant comença el canvi en la seva alimentació: es disminueixen les preses de llet materna i comença a introduir-se una alimentació especial per a cadells.\n“El deslleti del ca implica la reducció gradual de la dependència del petit de la llet i cures de la seva mare”, aclareixen els veterinaris de la Societat Contra la Crueltat Cap als Animals.\n2. Quan comença?\nA partir de les tres setmanes de vida, els cadells experimenten alguns canvis que els condueixen a una etapa nova en el seu desenvolupament. Els petits comencen a imitar els hàbits de la seva mare i s’apropen amb curiositat a la seva comedero del que tal vegada picoteen una mica de menjar. Des que neixen, els canvis externs i interns que sofreixen els seus petits cossos preparen als gossets per al progressiu abandó de la llet. El seu estómac, per exemple, s’engrandeix i augmenta així la seva capacitat d’ingestió.\n“El deslleti dels cans comença al voltant de les tres o quatre setmanes de vida i es completa sobre les set o vuit setmanes d’edat”, afegeixen aquests experts. Aquesta fase és, en conseqüència, gradual, ja que es perllonga durant setmanes.\nEn aquest període una lloba o gossa salvatge que visqués en llibertat sortiria a recollir menjar, caçar o buscar carronya. La lloba mastegaria els aliments i els regurgitaría de nou per alimentar a la seva ventrada. Amb tota probabilitat, una gossa farà el mateix amb el seu menjar. És un nou estímul per als cadells, que provocarà que l’instint de succió que caracteritza a la lactància desaparegui de manera progressiva i que apareguin, en el seu lloc, unes diminutes dents de llet.\n3. Quan acaba?\nL’idoni és que el deslleti es perllongui fins a les set o vuit setmanes de vida dels petits cans. Per llavors, les seves incipients dents de llet ja fan mal a la mare quan succionen el seu mugró, per la qual cosa la gossa no trigarà a promoure l’entrada dels seus fills en el període de deslleti.\nNo obstant això, és important que es realitzi d’una manera progressiva. És fonamental, per tant, respectar el procés natural del deslleti i no tallar la lactància canina de manera radical, ja que és un dels moments més importants en la vida dels cadells. Els petits aprenen de la seva mare i dels seus germans importants lliçons que els permetran convertir-se en gossos sans i equilibrats.\nImatge: Johan Larsson\nTambé la mare sofreix amb un final no gradual de la lactància dels seus cadells. La mastitis, o inflamació de la mama, no és rara en les femelles que deslleten als seus cadells. La inflor es produeix per un estancament de la llet, a causa de la falta sobtada de succió. Davant aquesta o qualsevol altra anormalitat en les mames de la gossa, cal acudir sense demora al veterinari.\nA més, aquesta fi de la lactància sol coincidir amb la separació dels cadells de la mare, ja que no és freqüent que un únic amo críe a la família completa.\n4. Quins són els primers aliments?\nLa femella guiarà de forma natural als seus fills cap a la fi definitiva de la seva fase de lactància. Els gossets desenvolupen la capacitat de llepar el menjar que obtenen mastegada de la seva mare. És el moment d’introduir, entre presa i presa de llet, un aliment de transició.\nAl començament, el canvi pot consistir en una papilla preparada amb pinso de cadell d’alta qualitat. La preparació és senzilla. S’ha d’humitejar la croqueta fins a aconseguir imitar la textura de la bitlla de papilla que la mare mastega i regurgita per als seus fills. La hidratació de la croqueta, no obstant això, ha de realitzar-se amb aportacions d’aigua i mai amb llet, doncs l’alt contingut en lactosa de la llet comercial provocarà problemes digestius en el cadell, com a diarrees.\nDesprés d’aquesta primera fase d’alimentació amb papillas, s’ha de reduir de manera gradual la dilució de la croqueta, fent l’aliment cada vegada més sòlid. Aquesta operació permet als petits començar a mossegar el menjar, al mateix temps que els procura una bona aportació d’aigua. Això és alguna cosa que, d’altra banda, mai els ha de faltar ni als cadells ni a la mare: aigua fresca i neta.\n5. Com vigilar als cadells?\nEls gossos són animals socials, de rajada. També els cadells. Aquest comportament social explica que, per animar als petits a ingerir el seu nou aliment sòlid, sola funcionar donar de menjar a tots els cadells en el mateix en plat. Els gossets, per instint, competeixen pel menjar i s’estimulen mútuament davant el nou repte que suposa el menjar sòlid.\nVigilar l’accés de tots ells a una quantitat suficient d’aliment és important. Moltes malalties dels cans petits en aquesta fase estan associades a una alimentació insuficient.\n6. Com preparar la papilla de transició?\nL’alimentació per a cadells és específica i ve etiquetada com a tal. A més, és molt important que sigui de bona qualitat perquè creixin sans i forts. “Els cadells tenen requeriments nutricionals molt grans, però els seus estómacs són encara petits; per això, han de menjar unes sis vegades al dia per ingerir tot l’aliment que necessiten”, conclou un estudi de la Universitat de Missouri (Columbia, EUA).\nCal cerciorar-se que se’ls ofereix un aliment atractiu propi de l’etapa de creixement que travessen i que faciliti la transició del deslleti. Se’ls estarà assegurant, a més, alguna cosa molt important en aquest període: una bona digestió. La capacitat digestiva del petit ca està encara molt lluny de les d’un gos adult. I una dieta completa evita l’aparició de qualsevol tipus d’anorèxia, molt nociva en aquesta fase del desenvolupament.\nEl veterinari assessorarà tant en la fase final del deslleti, com en el començament de la dieta seca del ca, a més d’indicar quin és, després del deslleti definitiu, el calendari de desparasitación i vacunes del petit pelut amic.\nLlegeixi més sobre alimentació de gossos i gats. Segueixi a l’autora @evasanmartinf en Twitter.\nmascotes alimentar cadells de gos aliments per a mascotes animals cadells papillas para cachorros-ca perros-ca\nEsterilitzar al gos i passejos dues vegades al dia, hauria de ser obligatori?\nQuan puc treure al meu cadell al carrer?


Benvinguts al Paradís: **** Volta al Midi d'Ossau\n**** Volta al Midi d'Ossau\nHi ha dies com avui que ens retrobem amb els orígens de quan vam començar a fer muntanya. Hi ha dies com avui que no et ve de gust passar por ni anar amb presses. Hi ha dies com avui que gaudim veient les muntanyes des de les valls i no al revés.\nAvui la meteo no la donaven gaire clara i hem decidit circumval·lar aquesta immensa i laberíntica mole del Midi, llàstima del dia i que a mitja travessa ha entrat un núvol dens i ens ha espatllat les superbes vistes. Hem sortit de l'aparcament de Bious-Artigues i hem passat pel refugi d'Ayous (unes vistes d'escàndol!).\nHem voltat fins el llac de Bersau i d'alla fins al refugi de la Pombie i tornar. Tot en menys de 7 hores comptant parades per menjar i fotos, un luxe pels sentits!\n**** Clàssica cara Est, Vº, 205m, Pene Sarriere, G...\nAresta de Peyreget, III+, Petic Pic d'Ossau\n**** Arista de los Murcielagos, IV+, Aspe\n****** Si Siesta, 1100m, VI/6/6a/A1, Grandes Joras...\n*** Esperó GER, V, 180m, Pic de l'Àliga, Vall de P...\n*** Banzo-Saez, V+/A1, 65m, Penya Roja, Prades\nVia del Gran Diedre, 6a (V/A0), MD, 280m, Pic del ...


Ermita Sant Cristòfol - SAGUNT (COMUNITAT VALENCIANA)\nTot i que des de sota sembla una espadanya ens trobem realment front una torre medieval que divideix l'edifici en dos parts, una del XIII i altra posterior però també d'època medieval.\nEl conjunt és per tant un ermitori dedicat al sant, patró contra la pesta i la mort sobtada, situat en una colina a l'entrada o eixida de la ciutat per l'antic Camí Reial d'Aragó, el que actualment es coneix com Camí Vell de Terol.\nLa seua fàbrica és de pedra i argamassa amb protecció d'aigua calç que la protegeix. En alguns llocs de l'ermitori, al corralet, trobem aquest tipus de construcció amb filada de pedra cap un costat, filada de morter, i filada de pedra cap altre costat, realitzant un dibuix característic al mur.\nNo obstant, degut a l'existència d'una torre defensiva en l'immoble, és probable el seu reconeixement específic com Bé d'Interés Cultural.\nL'ermita a finals de la dècada dels 70 estava totalment en runes. La Confraria de Xòfers de Sant Cristòfol de Sagunt, s'encarregà de tancar els sostres i recuperar tot l'ermitori. L'espadanya sud-est és de nova factura i front aquesta hi ha una altra fornícula que sembla haver tingut alguna campana antigament. Tot i pertànyer a un edifici religiós, la torre sembla també tenir funcions de vigilància i avís a la ciutat, situada a l'altra banda del riu.\nTot el conjunt es troba en un molt bon estat de conservació, tot i estar per dins pràcticament refet en totalitat.\nBaixada i pujada del Sant a l'ermita en la festivitat del sant, el cap de setmana més a prop de la seua festa.\nMARTÍN NOGUERA, Francesc Xavier (11-01-2003)\nCORRESA I MARÍN, Ignasi (31-03-2008)\nREDACCIÓN / Sagunto La Confraria de Xòfers de Sant Cristòfol restaura la campana de la ermita 2008\nespadanya Sant Cristòfol MANCLÚS, SALVADOR 1984 30 16


Vídeo: Sílvia Vilacoba, presenta la seva primera novel·la “Vine amb mi” a Olot – elgarrotxi.cat\n27 de Novembre de 2014 Redacció MULTIMÈDIA 0\nEl proper dissabte 29 de novembre, a les 19.30 tindrà lloc la presentació de la primera novel·la de la Sílvia Vilacoba. Hi intervindran el periodista Josep Puigbó, la periodista i cantautora Clara Sánchez-Castro, la poetessa Rosa Vilanova i la mateixa autora.\nDesprés de publicar dos llibres sobre la vida amb el seu fill afectat de pluridiscapacitat: Èric, la força d’estimar i Èric, dins el cor, l’autora olotina s’inicia en el món de la ficció. Vine amb mi és una novel·la de gènere romàntic-eròtic que transcorre en part, a la Costa Brava. Després de l’èxit mundial de Cinquanta ombres de Grey, l’autora es capfica en crear una història més real, més propera. És així com va sorgir Vine amb mi, la primera part d’aquesta història d’amor.\nLa primera part de dues històries paral·leles que es centren en la vida de dos germans: l’Andreu i en Martí que trobaran l’amor en la Costa Brava. Dues històriesdiferents on els personatges s’entrellacen i on les protagonistes femenines tenen una força i un paper destacat.\nSinopsis de l’obra:\nL’Andreu Prat és un home de negocis poderós i segur de si mateix. Encara que té tot el que vol –diners, poder, família i fills- ara, amb quaranta anys i escaig, es planteja separar-se.Poques dones es poden resistir al gran atractiu d’aquest home, que desprèn un magnetisme especial. Però la Núria no és com les altres.Cala Montgó és i serà el seu refugi per alleujar penes; el recer de la tranquil·litat, un lloc per pensar en el futur, i on el passat i el present s’entrellacen per esdevenir, com diu l’havanera,<<un trosset de paradís>>.\nNascuda a Olot, el 30.03.1966, llicenciada en dret. Entra en el món de la discapacitat i del turisme accessible, pel fet d’haver estat mare d’un fill amb pluridiscapacitat, l’Èric. També té dues filles. Treballa com a consultora turística, especialitzada en turisme accessible. Fa 15 anys que és presidenta de l’Associació de discapacitats de les comarques gironines. Durant 10 anys va ser presidenta de\nl’AMIPA del Consorci de Sant Gregori, on actualment, continua com a vocal. És membre de La Coordinadora d’entitats de discapacitats de la Garrotxa i de l’Associació Jordi Comas Matamala. Col.labora amb altres entitats com Integra, Escola de vela accessible de l’Escala, la Fundació Tommy Robredo,… És membre de l’ENAT (European Network Accesible Tourism). Xarxa europea de turisme accessible. Té publicats dos llibres sobre la vida del seu fill i la seva experiència com a mare.


El veïnat posa l’accent en els problemes d’habitatge durant l’Audiència Pública d’Estat del Districte | EL3 - Portal de notícies de Sants-Montjuïc\nEl veïnat posa l’accent en els problemes d’habitatge durant l’Audiència Pública d’Estat del Districte\nA l'audiència també es va parlar del futur del festival Brunch-In The Park a Montjuïc, de la falta de places pels més petits a la Ludoteca Olzinelles, del magatzem municipal que utilitza la Coordinadora d'Entitats del Poble-sec i de l'escola bressol Niu d'Infants de Can Clos. [[Vegeu fotos i video]]\nDimecres al vespre es va celebrar a la sala de plens de la seu del Districte de Sants-Montjuïc l’Audiència Pública d’Estat del Districte, on el veïnat va expressar les seves queixes i inquietuds sobre els diferents barris. En el primer torn de paraules, es van exposar diverses problemàtiques i situacions de vulnerabilitat en relació amb l’habitatge als nostres barris. També, Enric Jara de la Comissió de Veïns de la Bordeta va criticar que a la Ludoteca Olzinelles només poden accedir 24 infants de 0 a 5 anys al dia, mentre que hi ha 160 inscrits per fer ús d’aquest equipament: “Això comporta un desencís a la gent que porta el nen o la nena allà. Em sembla una forma molt dolenta de gestionar un equipament”, comentava. La regidora del Districte de Sants-Montjuïc, Laura Pérez atribueix el problema al canvi de gestor: “Em comprometo a mirar-ho i a revisar-ho. Hem de ser molt rigorosos amb la normativa”.\nMés tard, François Jozic, director del festival Brunch-In The Park que es fa a l’estiu a Montjuïc, va alertar d’una possible decisió que podria posar en perill la seva pròxima edició: “Ens ha arribat la informació que el Districte vol prohibir l’activitat, totalment o parcialment, per l’any 2019”. Segons Jozic, el festival té el suport de l’Associació de Veïns i Veïnes del Poble-sec i recorda que aquest 2018 només s’ha recollit una queixa per molèsties veïnals: “El 86% dels veïns del Poble-sec estan a favor de l’esdeveniment o tenen una opinió neutral. El Brunch compta amb 400 treballadors cada diumenge i té un impacte global cap al districte i la ciutat”. Des del Districte, Pérez reconeix la bona feina dels promotors de l’esdeveniment, i assegura que “no hi ha cap persecució cap aquesta activitat. Hi ha un intent que les activitats a la muntanya de Montjuïc vagin a menys”. Pérez vol treballar per no concentrar a Montjuïc totes les activitats: “No volem prohibir res, volem parlar i arribar a acords per estudiar altres llocs de la ciutat”.\nTambé la Charo Igea, directora de l’escola bressol Niu d’Infants de Can Clos, va denunciar les males condicions que presenten alguns espais del centre: “Hi ha una tanca de filferro oxidada on els nens hi posen la mà i un dia tindrem un ensurt”. A més, va alertar que amb aquesta tanca “ens poden fer fotos des de l’exterior i ens poden donar aliments a través de la balla que està a peu de carrer”.\nDes de la Coordinadora d’Entitats del Poble-sec, la seva secretària Lídia Rodrigo, va oposar-se a que hagin de deixar local municipal que fan servir les entitats del barri com a magatzem: “Ens desnonen del nostre local perquè diuen que l’han de passar a Barcelona Activa”. Rodrigo recorda que la Coordinadora “no té cap altre espai on deixar el material”. També adverteix que amb l’ajut de les entitats del barri “ens defensarem contra aquest desnonament”. En aquest sentit, Pérez desmenteix el que diu Rodrigo: “No s’està fent fora a ningú. De fet no s’està fent res perquè no tenim cap alternativa al local. Per tant, no us estem fent fora, això no és cert”.\nFinalment, un veí d’Hostafrancs, el Carlos Latorre, va lamentar la greu situació amb què es troben dues persones sense sostre que es troben a la plaça d’Herenni: “Ell i la seva mare que va amb cadira de rodes, estan esperant que Serveis Socials els hi doni un pis, però de moment viuen i dormen al carrer, plogui o no plogui”.\nEl veí Josep Chalmeta, va demanar al govern que es faci un canvi de nom al carrer de l’Aviador Ruiz de Alda del barri de Plus Ultra de la Marina en compliment de les lleis de memòria històrica, ja que va ser un dirigent de Falange.\nLa sessió va comptar amb intervencions centrades en queixes sobre actes incívics a la via pública i es va tornar a reivindicar la instal·lació d’ascensors a l’estació de metro de la plaça de Sants. També es va anunciar que al novembre començaran les obres de remodelació dels Jardins de la Mediterrània, a la Marina.


el blog d'EDUARD PLANA: CROSS POPULAR DE SANTS\nEn dues hores estaré corrent el corrent el cross popular de sants. Em fa il·lusió, sempre he cregut i m’ha agradat sentir com Sants és diferent a la gran metròpoli que representa Barcelona. Sants és una metàfora de la vida en general. Volem ser propis, un mateix però dins del context d’una societat, d’un conjunt de persones del món en general.\nEm sento molt a gust dient que soc de sants i de fet em sento més del barri que no pas de la ciutat, la seva carretera, l’estació , els seus carrers, la seva gent, formen part de la meva vida i la relació del barri amb la gent es personal, com si es tractes d’un poble. Avui aniré a córrer, el temps no acompanya, fa fred i vent per``o tinc ganes, de fer un homenatge a part del barri, veure companys i gent que fa temps que no veig. La meva ambició es fer 49 minuts, un objectiu complicat, de fet quasi impossible però ja es veurà, per sobre de tot vull tenir bones sensacions i gaudir.\nSants és un exemple que no importa on hagis viscut sinó on et sents, Barcelona per mi és una gran ciutat però jo em sento del barri, si em vols dir independentista, doncs ho soc però això no vol dir pas que renegui o que em senti pres, simplement que m’agrada sentir-me recollit, m’agrada el seu teixit associatiu i comercial, la gent treballant pel benestar no solament d’ells sinó també dels qui els envolta, i aquesta sensació tan sols la donen barris com els de sants.\nAvui correré per la carretera, Tarragona, Av. Madrid, Alcolea, Joan Guell, Independencia, Arizala, Numancia, i em sentiré part d’un barri, d’una forma de ser, d’un esperit que transmet el barri. Formar part d’un grup no vol dir pas deixar de ser un mateix però si compartir una part de la identitat.\nVaig a preparar-me que ens apropem a la cita.\nJEAN BOUIN I PLANET 51\nTOT PASSA PER ALGUNA RAÓ\nFEM AL REVES BOB ??\nCURSA SANT VICENÇ DELS HORTS\nCOMENÇAR DE 0 COMENÇAR DE NOU\nCAMÍ DE LA PERFECCIÓ


Una panera de vivències de lactància: noviembre 2013\nUs presentem la vivència de lactància de la Dari i la Nora, que ens han cedit un bonic conte de feltre fet amb les mans i el cor\nAquí teniu una imatge d'aquesta petita joia....\ni aquí teniu el seu relat....\nGotes d'armonia: Embaràs, Lactància materna,\nLactància propera i Lactància seca.\nAl novembre del 2008, nou mesos després de la mort del meu pare va néixer una nova vida, però aquest cop dins meu, un gran regal. Jo em trobava molt bé fins que el 31 de desembre d'aquell mateix any vaig tenir pèrdues, i un cop a l'hospital em van dir que era una amenaça d'avort i que fes repós absolut ja que la placenta s'havia desenganxat. Espantats i volent saber ràpidament una segona opinió vam visitar un ginecòleg i aquest encara ens va donar més desànims, el cor bategava lentament i ens va dir que probablement el cor deixaria de funcionar en poc temps ja que el tamany era molt petit. Tristos vam tornar cap a casa però jo sabia que aquell cor petit era molt fort i no vaig perdre la fe i no vaig permetre que la incertesa em traís.\nVaig estar gairebé 2 mesos al sofà, fent repòs absolut, les visites a l'hospital evolucionaven positivament, ens deien que el cor bategava amb normalitat fins que van observar que la placenta s'havia tornat a enganxar!!! Quina alegria!!\nEs va acabar el repòs!! i va ésser quan realment vaig començar a gaudir de l'embaràs! No va sorgir cap dificultat durant el seu transcurs, jo anava guanyant quilos tant de pes com de felicitat però tant la petita llavor com jo ens trobàvem d'allò més bé, li explicava a on anàvem, com em sentia, quan tenia ganes d'escoltar música li demanava permís, més tard em responia amb les moixaines dels seus peuets, donant dolços copets i especialment la sentia molt a prop meu quan em capbuçava dins l'aigua en postura fetal, uau! Era increhible! Durant l'últim trimestre em vaig proposar caminar, no per estar esbelta, sinó perquè m'agrada caminar, és una de les meves meditacions.\nCaminava descalça per la platja cada dia de dilluns a divendres i quan arribava a indret em feia un bany i m'estirava a descansar o dormir segons l'esgotament. No fou fins la setmana 41 i 5 dies que vaig començar a experimentar les primeres contraccions a casa, un fart de riure ja que ma mare diu que soc una exagerada i sí és cert, perquè les primeres contraccions són pessigolletes que així les vaig tenir durant 30h. Vaig decidir anar a l'hospital perquè al ésser novata i amb pors del què pugui passar... em donava seguretat\nel fet d'estar acompanyada de professionals. El meu company i jo vam passar la nit a l'hospital, em van dir que estava dilatada de 2, quina desesperació, vaig fer comptes i ben mirat si a cada 30h de contraccions només dilatava 2cm o començava a calmar-me o estrangularia a algú. L'endemà al matí quan ens va visitar el ginecòleg va dir que no havia trencat aigües així que ell mateix ho\nPels volts de les 11'30h van decidir baixar-me a baix, per sort anava dilatant amb normalitat, no a una velocitat desmesurada però tampoc a contagotes. Un cop a baix vaig gaudir de les fortes contraccions, una barreja entre dolor i\nbenestar intermitent. Estava molt esgotada i no deia ni una paraula, no em sortien paraules, només gestos, postures i respiracions, qui parlava era el meu cos amb un punt de recolzament, les mans del meu company. A les 16h tot just vaig entrar a quiròfan, vaig estar apretant durant 4h, descansant a la\nvegada clar, la petita llavor no volia sortir i jo estava a 38 C de febre i alhora vomitant. La situació s'anava complicant, però una de les llevadores em va posar el mirall i vaig veure el cap de la meva filla i el seu cabell color negre!!!\nSíiii!! Aquest cop vaig apretar fins que va sortir!!!\nAmb aigües fètides... però encara que de color gris i amb una olor desagradable, l'escalfor, l'alegria, la pau, l'amor i tants encenalls d'emocions vaig sentir al tenir-la a sobre meu que tot el patiment viscut ja formava part d'una pàgina més en el viatge cap a la maternitat. Malauradament, ens van separar durant 1h per posar-li una via, per preveure cap risc d'infecció al haver sortit amb aigües fètides, però vam poder passar tota la nit juntes, tenint-la a sobre meu, passada aquesta hora i l'endemà, quan va sortir el calostre, tot i jo tenir el mogró invertit cap endins, amb les mogroneres, la meva filla ho va saber fer com si ho hagués estat practicant feia temps! Així vam iniciar el camí de la lactància materna, un principi molt dolç i bonic amb un acabament amarg, degut als antics mites de si la llet és bona, dolenta, si en tens o no en tens... afegit al grau de sensibilitat d'aquell moment, vaig decidir el destete als 4 mesos i 6 dies. Vaig substituir la llet pel caliu de la motxilla, la manduca que l'he batejat, amb tot el respecte cap a la lactància materna, com la lactància propera, no era la mateixa unió ni sortia llet de cap lloc, però si hi havia el contacte físic, l'amor, l'apropament, l'acolliment i l'escalfor, on tenim un ventall\nd'experiències agradables i divertides.\nI 4 anys després, després de la curta però intensa lactància materna, després de 4 anys de motxilla, la petita, el mes passat em va demanar “mama puc pendre llet del teu pit?”, mentre estàvem a la dutxa. I li vaig dir oi tant, així que va fer l'acció de xuclar i em va mirar dient-me “mama, és que ja no en sé,\nper què no surt llet?” i tot i que jo no estava preparada per respondre-la vaig improvisar dient-li “fa molt temps que no xucles i la llet està amagada, però encara que no en surti si et vé de gust xuclar pots fer-ho”.\nDe camí cap a casa la meva filla es mostrava contentíssima perquè havia tornat a provar la teta, a\nconnectar amb el passat i a unir-nos novament. Així que al veure-la tan entusiasmada i jo emocionadíssima li vaig proposar si li semblava bé que les “Annes” del Dona Dóna ens ajudessin, a la petita li va semblar genial acceptant amb un somriure i dient “i quan els hi explicarem? Quan ens ajudaran?”\nPerò de fet ja ens estan ajudant i acompanyant, des d'una escolta activa, animant des de l'afecte, el respecte, el diàleg i la comprensió de la nostra situació, elles sempre hi són i nosaltres els hi estem i estarem sempre plenament agraïdes, des del cor.\nÉs una passada tornar a reviure aquest moment, aquest abans que s'ha convertit en ara, la meva filla després d'haver tingut la voluntat en més d'una ocasió en el transcurs d'un any de voler succionar el pit però quelcom li frenava, deia que li feia vergonya, ella volia però no podia, i jo oferint-li temps, respecte, confiança i tenint molta cura durant aquests moments, finalment ha trencat la barrera de la vergonya o del que fos i s'ha atrevit a apropar-se i estar en contacte amb el que va ésser el seu primer aliment durant els seus primers 4 mesos de vida. És un regal de la vida!\nAixí doncs, tal i com ens han explicat les assessores del Dona Dóna, aquesta és la Lactància Seca, un vincle, una cnonexió, que en el nostre cas es desenvolupa quan estem a la dutxa, abans d'anar a dormir i durant els caps de setmana, de moment a la intimitat.\nGerminan las plantas, en lo profundo de la tierra.\nBrotan las hierbas, por el poder del aire.\nMaduran los frutos con la fuerza del sol\nAsí madura la fuerza del hombre al resplandor divino.\nPublicado por Dona dóna en 14:11 2 comentarios:\nAquests són els productes que formen part d'aquesta fabulosa panera valorada en uns 600€-700€ i feta amb molt d'amor.\nBolso o Funda per portàtil de part d'Ainhoa Disseny Interiorisme -ainhoaconh.blogspot.com.es\nUna nit + esmorzar per la família a l'Alberg Costa Brava -www.albergcostabrava.com\nUna Caseta de nines amb mobles de Babiboom - www.babiboom.com\nUn val per rentar i tallar a La pelu de Bea - www.facebook.com/lapeludebeafigueres\nUn conte de feltre fet a ma de part de la Dari de Moviment Zero-Tres\nUn foulard elàstic de Eco-Mama - www.actiweb.es/eco-mama/\nDos ninos fets a ma i dissenyats per Sa botigueta - www.sabotigueta.cat\nUn jersei de coll-alt de lactància ideal per l'hivern -www.juntsmic.blospot.com\nUna cistella de productes frescos ecològics de La Teulera - lateulera.pagesosagroecologics.com\nAbonament de 6 classes gratuïtes al centre Gimnàs i Centre de Fisioteràpia Magiesport i Jan-su Figueres - www.magiesport-jansu.com\nVal de 30€ per a gastat a Hola bebé: una manteta, sabatetes, conjunt, pitet... - www.hola-bebe.es\nVal a escollir entre quatre sessions de Música i Moviment per a embarassades o mares/pares amb nadons o 1 sessió de tècnica metamòrfica a Mamacrea - www.mamacrea.blogspot.com\nUna cistella de cremes i ungüents de Maya - www.nashantara.com\nLlibre “Cariño y teta” de Rosa M. Jové donat per la llibreria especialitzada en criança i maternitat Mundotueris - www.mundotueris.es\nUna plaça a la formació online de assesores de lactància, o un curset de preparació a la lactància per embarassades per la persona premiada o per regalar. De la Noelia Prieto de Teta e Coliño - tetaecolo.blogspot.com.es\nUna mini-bandolera de joguina, i un val per un mes a classe de costura - www.pcfshop.es\nUn coixí de lactància fet per la Susanna Calderón de Ziga-zaga - http://zigazaga.wordpress.com/\nUns ratolinets de feltre per a guardar dentetes fets a ma per la Vanessa de -las7vidasdelgato.blogspot.com.es\nUn val de 50€ per gastar a la web de llenceria d'embaràs i lactància Mamacoquette www.mamacoquette.com\nUn val per una degustació de iogurts gelats a Strambòtic de L'Escala - www.facebook.com/strambotic.lescala\nUns peücs per a bebé fets a mà per la Iolanda\nUna sorpreseta dolça feta per la Sarah\nUn massatge Shiatsu\nUn collar i polsera Batucada donat per Nens www.facebook.com/nensroses?fref=ts\nUn tractament de fisioterapia de Laura Sau fisioterapeuta http://www.fisioterapia-girona.com/\n... i de moment això és tot. Però és que cada dia s'afegeixen nous col·laboradors! Ho anirem actualitzant.\nPublicado por Dona dóna en 10:03 No hay comentarios:\nPublicado por Dona dóna en 5:52 No hay comentarios:\nLA TEULERA: criança agroecològica a les Garrotxes d'Empordà -Lladó-\nDes de La Teulera contribueixen a la panera solidària de l'Associació Dona dóna amb l'aportació d'una cistella ecològica similar a aquesta, amb productes de temporada.\nI ens adjunten aquest preciós relat de la seva vivència de la lactància materna que relacionen amb la seva tasca i que anomenen criança agroecològica. Disfruteu-lo!\nLA TEULERA: criança agroecològica a les Garrotxes d'Empordà\nDes d’abans de néixer, la nostra primera filla ja va gaudir de l’entorn rural d’on vivim: envoltades de camps, boscos i animals com el nostre guarà en Llambert, que sempre ha sigut molt mainader!\nTreballem la terra que estimem, i pels que estimem, per això, des de molt petits els hem volgut mostrar i fer partícips de la nostra professió.\nI això de vegades comporta alguna incomoditat, tot i que se la veu a gust, no trobeu?\nEnmig de l’hort, fent les cistelles, repartint-les, de fires i mercats, en reunions de pageses... la teta de la mama sempre a punt!!\nDe moment sembla que li agrada la terra també...\nEl més important és participar, i els/les petits/tes sempre son benvinguts a fer un cop de mà i a divertir-se a l’hort.\nI així van creixent, i els animals també!\nA l’abril del 2013 va néixer l’Èric,\nel germanet de l’Abril,\ni mireu que orgullosa n’està:\nAixò si, aquí hi ha teta per a tots!\nQuan vam tornar a casa, vam descobrir que no havia estat la única que havia estat de part, la nostra gateta havia tingut 5 cries, ben mirat, no som tant diferents, no?\nAixí doncs, la vida a l’hort continua, però més ben acompanyats\nPer fi tenim tractor! antic, rústic\ni un xic sorollós,\nperò el nostre tractor!\nEsperem que hagueu gaudit del nostre relat.\nLa Teulera: Abril, Èric, Uri i Anna\nHortes agroecològiques a Garrotxes d’Empordà\nLa Teulera: pagesos agroecològics\nLa Teulera, 17745 Lladó - Girona\nPublicado por Dona dóna en 10:32 1 comentario:\nUbicación: La Teulera, 17745, Gerona, España\nDes de Dona dóna promovem la lactància materna i donem suport a aquelles mares que desitgen alletar per a que la seva sigui una lactància exitosa. La nostra tasca és de voluntariat social i els nostres serveis són gratuïts. Però per a desenvolupar-la adequadament ens calen no només recursos humans, sinó també materials: poder editar fulletons de divulgació, imprimir estudis, elaborar cartells, mantenir una formació permanent i actualitzada, organitzar xerrades i tallers amb experts...\nDes que la crisi econòmica s'ha instal·lat en aquest país, les poques subvencions amb les que les entitats socials comptàvem han acabat desapareixent. Però nosaltres som tossudes i volem continuar donant un servei de qualitat. I per això fa falta algun caleró...\nTenim la bonica experiència de l'any passat. Vam fer una crida a empreses conegudes per a que col·laboressin amb nosaltres. Arrel d'unes quantes subvencions concedides (que no cobrades!) el 2010 i 2011 ens vam embrancar en un projecte molt bonic: l'exposició de fotos "Ampliant l'objectiu: altres mirades de la lactància materna" que ens va servir per a donar-nos a conèixer com a entitat. Un dels objectius era sensibilitzar la societat i fer visible situacions de la lactància per a que cada dia siguin més habituals de veure. En el projecte van col·laborar la fotògrafa figuerenca Conxi Molons i un munt de mares i infants de forma desinteressada. El material anava a càrrec nostre. I ens vam endeutar. Gràcies a l'èxit de la primera panera finalment vam poder fer front a les despeses a principi de 2013.\nI pel 2014 tenim nous projectes que creiem que poden beneficiar a moltes mares i les seves famílies. Per aquest motiu tornem a confiar en el projecte panera.\nAquest cop hem demanat la col·laboració de mares i pares artesans, emprenedors, de botigues properes, de serveis de proximitat... molts dels quals tenen un vincle amb la nostra associació. Un valor afegit del projecte és donar a conèixer aquesta emprenedoria propera i les persones que hi ha al darrere. També han volgut col·laborar en el projecte algunes mares que de forma voluntària han elaborat unes petites joies d'artesania per contribuir en aquesta panera. Aquestes col·laboradores i col·laboradors no només contribueixen aportant un servei o un producte, sinó que també els hem demanat que ens expliquin la seva experiència amb la LACTÀNCIA MATERNA.\nI aquí els teniu. Esperem que disfruteu dels seus relats i, que, si us ve de gust, feu una visita al seu espai web. Tenen coses molt interessants a oferir-vos.\nGràcies a totes i a tots per ser aquí i continuar donant suport a les mares que volen fer el regal més bonic als seus fills i filles.\nPublicado por Dona dóna en 15:17 No hay comentarios:


30 d'agost de 2005. VII Legislatura (2003-2006). Acords de Govern. Generalitat de Catalunya\nInici > Acords de Govern > VII Legislatura (2003-2006) > 30 d'agost de 2005\n20 milions d'euros per al desplegament d'infraestructures de telecomunicacions\nEl Govern ha acordat encarregar al Centre de Telecomunicacions i Tecnologies de la Informació de la Generalitat de Catalunya l'execució i l'explotació de la primera fase del projecte de desplegament d'infraestructures de telecomunicacions, en el marc del Pla director d'infraestructures de telecomunicacions (PDIT), per un import de 20.000.000 d'euros, així com l'explotació, directa o indirecta per mitjà de tercers.\nConstrucció de set nous Centres d'Atenció Primària\nEl govern català construirà set nous Centres d'Atenció Primària per a la xarxa del Servei Català de Salut. El Govern ha autoritzat el CatSalut a encomanar a l'entitat ICF Equipaments, SAU, la promoció de set edificis nous destinats a l'assistència sanitària, amb un cost de 14.360.173 d'euros. Els set nous edificis són el CAP Canyadó-Centre, el CAP Blanes-2 (La Selva), el CAP Castelló d'Empúries (Alt Empordà), el CAP Santa Bàrbara (Montsià), el CAP Roda de Ter (Osona), el CAP Manresa-4 (Bages) i el CAP Santa Eulàlia Ronçana (Vallès Oriental).\nEl Comitè Català d'Ajut Humanitari d'Emergència coordinarà els esforços de la solidaritat catalana\nEl Comitè Català d'Ajut Humanitari d'Emergència, és un nou ens per coordinar i agilitzar els esforços de les administracions públiques i la societat civil davant situacions d'emergència humanitària sorgides a països en vies de desenvolupament i en conflicte, a fi de donar-hi una resposta ràpida i eficaç, tot respectant l'autonomia de les diferents iniciatives de la societat. Algunes de les funcions principals del nou ens seran establir les estratègies i enfocaments de les intervencions en contextos d'emergència, definir els criteris d'intervenció i proposar actuacions específiques, així com garantir que les actuacions previstes responguin a les necessitats.\n500.000 euros a programes de cooperació i ajut humanitari amb el Poble Sahrauí\nEl 21 d'abril d'enguany l'Agència Catalana de Cooperació al Desenvolupament (ACCD) va signar un conveni amb el Front Polisario amb la finalitat d'impulsar conjuntament projectes de cooperació i ajut humanitari que contribueixin a millorar les condicions de vida de la població refugiada sahrauí que viu a Tinduf. Entre els projectes a realitzar destaca la construcció d'una escola de primària i la rehabilitació de diverses unitats escolars, incentius i formació de personal docent a Tinduf.\nAdjudicada la construcció de la Comissaria Central dels Mossos d'Esquadra de Sabadell\nEn total, la superfície construïda serà de 55.000 m2 amb un cost d'obra de 77'5 milions d'euros. La seva execució comportarà la ubicació definitiva de les diferents comissaries generals al servei de les quals treballaran entre 2000 i 2100 efectius, els quals disposaran de 600 vehicles entre cotxes, furgonetes i vehicles especials.\nOcupació de béns i drets d'afectats de diversos projectes d'obres per a la millora de carreteres\nEl Govern ha acordat declarar l'ocupació urgent dels béns i drets afectats per les obres del projecte de desdoblament de la carretera C-31 del PK 326,100 al PK 333,700, en el tram Palamós - Palafrugell. També ha acordat l'ocupació dels bens i drets afectats pel projecte de condicionament i millora de revolts a la carretera GI¬503 en el tram Maçanet de Cabrenys- Darnius (Alt Empordà), del projecte de construcció d'un nou pont i de millora de traçat a la carretera C-252 en el tram de Garriguella i l'ocupació dels béns i drets dels afectats pel projecte de condicionament de la carretera T-310 en el tram de Mont-roig del Camp (Baix Camp).\nConstitució del Consorci del transport Públic de l'àrea de Lleida\nAquest Consorci es constitueix amb la finalitat de coordinar el sistema de transport públic de viatgers en l'àmbit territorial del Segrià, i fixa, inicialment, el seu domicili social a la seu del Servei Territorial de Transports de Lleida, sense perjudici que pugui ser modificat per Acord del Consell d'Administració. Tanmateix, es podran adherir a aquest altres administracions.


En imatges:: Escrutant l'Univers | Revista | EROSKI CONSUMER\nEn imatges:: Escrutant l'Univers\nQuè som? On estem? On anem? Aquestes són les grans preguntes les respostes de les quals tracten d'obtenir escrutant el cel els homes i dones d'una de les ciències més antigues del món, l'astronomia. Què porta avui els astrofísics i enginyers a continuar observant les estrelles? Rafael Bachiller, director de l'Observatori Astronòmic Nacional ho té clar: la seua implicació en el desenvolupament de la societat i en el seu progrés. Es descobreixen misteris del cosmos, però també es desenvolupen noves tecnologies, teories i avanços científics que beneficien tota la Humanitat.\nEl nostre país té unes instal·lacions de primera línia per a l'observació de les estrelles. Els potents telescopis i radiotelescopis ubicats a Espanya permeten als seus prop de 500 astrònoms professionals investigar l'origen i l'evolució de l'Univers. L'Observatori Astronòmic Nacional, que depèn del Ministeri de Foment, té a Yebes (Guadalajara) una de les instal·lacions més grans d'Europa per a l'estudi de les ones de ràdio emeses pels astres. En particular, l'antena de 40 metres de diàmetre que entrarà en servei aquest mes és un dels radiotelescopis més sensibles del món.\nObservació a través d'ones\nAlguns dels objectes més importants de l'Univers, com les radiogalàxies o els quàsars, a penes són visibles als telescopis, però són autèntics monstres emetent ones de ràdio. Les radiogalàxies tenen forats negres al seu interior i emeten uns enormes raigs de matèria de molts anys llum de distància des del seu nucli. Per observar aquests objectes "invisibles" cal utilitzar grans antenes de molt alta precisió, com la de Yebes, conformada per 420 panells d'alumini i capaç de detectar una energia equivalent al cop d'un floc de neu.\nEls astrònoms, de vegades, formen part de les plantilles dels observatoris astronòmics, però altres vegades són professors universitaris o investigadors del Consell Superior d'Investigacions Científiques (CSIC) que sol·liciten la utilització d'aquests grans telescopis per fer els seus projectes d'investigació, que preparen acuradament durant llargs períodes de temps a fi d'aconseguir l'accés a un instrumental exclusiu.\nUna vegada assignat el temps d'observació, l'astrònom es desplaça a l'observatori per prendre les seues mesures. En radioastronomia es pot observar el cosmos de nit i de dia (excepte en posicions molt pròximes al Sol). Les dades, que són recollides pels telescopis i gravades per ordinadors, són interpretades pels astrònoms per comprendre el seu significat i verificar teories. Moltes vegades, les observacions serveixen per a plantejar-se noves preguntes i començar a planificar altres experiments. El fi últim és trobar nous descobriments sobre el nostre Univers.\nEls requeriments dels astrònoms per a les observacions d'objectes cada vegada més distants i més dèbils exigeixen una actualització contínua dels telescopis i els seus equips. S'utilitzen les tecnologies més modernes i es desenvolupen tècniques que després poden ser aplicades en altres àmbits, com ara en la medicina. Els tècnics i enginyers de telecomunicacions de l'Observatori Astronòmic Nacional treballen per dotar els detectors del centre amb les màximes prestacions possibles. És un treball d'equip: obeint les necessitats dels físics (els astrònoms ho són) els enginyers són capaços de desenvolupar nous materials i tecnologies ad hoc.\nEls resultats obtinguts de les observacions es publiquen en revistes científiques i es presenten en congressos internacionals, on es discuteixen amb altres científics. S'obtenen noves idees útils per a interpretar dades d'altres observacions astronòmiques. Per exemple, l'estiu passat es va debatre la consideració de Plutó com un planeta del Sistema Solar, ja que hi ha altres objectes semblants en òrbita amb el Sol als quals no s'atorga aquest categoria. Amb tot, és l'únic ?planeta" descobert per Estats Units, d'aquí ve la seua insistència a mantenir-lo com a tal. Fora de polèmiques, la comunitat científica té previst inaugurar l'any 2020 el projecte SKA. Es tracta de construir un quilòmetre quadrat de petits radiotelescopis. Cinc anys abans, al 2015, s'haurà inaugurat Alma, un gran telescopi mil·limètric a Atacama, a la serralada andina de Xile, a 5.000 metres d'altitud. Amb aquests dos projectes s'aspira a tenir l'Univers una mica més prop.


Txoria txori: No hi ha cap més camí... Ara toca!\nNo hi ha cap més camí... Ara toca!\nDesprés de moltes setmanes, he pogut tenir una mica de temps per analitzar aquests mesos històrics que vivim. I hauríem d’estar molt i molt engrescats per formar part d’aquests moments decisius.\nEl poble de Catalunya ho ha vist clar: l’únic camí és la independència. N’ha arribat l’hora definitiva.\nCom he dit moltes vegades, no només és un procés necessari sinó que serà un procés bo per a tothom: especialment, per als catalans; però també per als espanyols i, fins i tot, per a tots els europeus.\nNingú havia dit que seria bufar i fer ampolles. Cal tenir presents moltes situacions delicades, cal preveure com se solucionaran tots els temes que han d’anar sortint, cal tenir resposta per a tot perquè no es generi un col·lapse; però el procés ha de seguir, inevitablement, per sort.\nI la clau de volta de tot plegat és que la independència és l’únic camí que garanteix la continuïtat dels catalans com a col·lectiu, com a poble. Potser no ho vol repetir, però ho va afirmar el mateix Jordi Pujol. Ara que comença a haver-hi un sector de la ciutadania que comença a dubtar, probablement per motius bàsicament econòmics o de xantatge personal, és quan no ens han de tremolar les cames i ho hem de tenir ben present.\nPotser no tots els espanyols són iguals, però la majoria estan convençuts que voldrien allò que només ha gosat verbalitzar el ministre Wert: l’objectiu és espanyolitzar els nens catalans, i això només vol dir “castellanitzar-los”, acabar l’obra que s’havien imposat Felip V i, abans, Felip IV. Si no ens castellanitzem, no els servim.\nAlgú objectarà que no és així, que aquests són els espanyols de dretes (per cert, els que guanyen totes les eleccions a Espanya en els últims anys), que hi ha uns espanyols progressistes que ens entenen i tal... Potser sí, però la gran majoria no són així.\nAvui mateix, llegeixo l’entrevista a l’Ana Pastor (periodista que passa per ser d’allò més progre) de l’Ara. Declaracions en la línia del folklorisme franquista: “Europa ha dit que no és possible i, per tant, no és possible; no hi ha debat en el dret a decidir: jo tinc una Catalunya que forma part d’Espanya i que m’encanta, Ferran Adrià, els germans Roca, etc.”\nQuan els espanyols, fins i tot els més progressistes, pensen en Catalunya, només ho fan com un membre intrínsecament espanyol. No entenen que aquí tenim una cultura, una llengua, una tradició, unes organitzacions socials, uns àmbits propis de lleure, una manera de fer que és la nostra i volem tenir la capacitat legal de regular-ho.\nEls espanyols no entenen què significava l’”autonomia” que els catalans defensaven en la transició, perquè per a ells Catalunya només són les províncies del nord-est, com Ceuta i Melilla són les places africanes. La permanència a Espanya significarà un nou Decret de Nova Planta: la castellanització de les províncies rebels. És el projecte de la FAES, però és el mateix projecte del PSOE, que no accepta que el PSC sigui un partit diferent ni que pugui votar diferent. Ja m’explicaran què és per a ells això que en diuen federalisme...\nSi volem sobreviure com a poble, tenim pressa. No hi ha altre camí i ha arribat l’hora que havien esperat tots els nostres avantpassats després de la rastellera de derrotes que van patir. Ara no els podem fallar! Vénen unes setmanes decisives en què el govern espanyol ens collarà fins on podrà i després ens ensenyarà la pastanaga; uns mesos decisius en què els polítics catalans que tenen alguna cosa per amagar començaran a fer el ronso; unes hores finals en què ens vindran tots els dubtes, però ara és el moment: hem lluitat per arribar-hi i no defallirem.\nPublicat per Unknown a 23:50\nLa independència i els "progres" espanyols\nArriba la primavera, al Ple d'Olot!\nOlot, lliure de símbols franquistes\nOlot, colònia del Regne d'Espanya